OpenLLM-France/wikimedia huggingface dataset:
# Francesc Pi i Arsuaga

Francesc Pi i Arsuaga (Madrid, novembre de 1865 - ? 19 de març de 1912) fou un dramaturg i polític madrileny, fill de Francesc Pi i Margall i germà de Joaquim Pi i Arsuaga.

## Biografia

De jove va escriure drames en castellà i va col·laborar amb el seu pare en la Historia de España en el Siglo XIX (1902), sobre el Sexenni Democràtic, i va col·laborar a la Revista Blanca.
A la mort del seu pare el va succeir com a cap del Partit Republicà Democràtic Federal i gràcies a les seves bones relacions amb els cercles republicans i obreristes de Barcelona fou elegit diputat per Sabadell a les eleccions generals espanyoles de 1903 i 1905. A les eleccions generals espanyoles de 1907 va donar suport la Solidaritat Catalana i en fou elegit diputat per Sabadell. A les eleccions generals espanyoles de 1910, però, fou elegit diputat per Madrid i nomenat secretari quart del Congrés dels Diputats. Va morir dos anys després i el seu escó fou ocupat per Roberto Castrovido Sanz.

## Obres

* El balcón : capricho dramático en un acto y en prosa
* Nerón : monólogo histórico en verso
* La tragedia de Sagunto
* La viuda de Don Rodrigo
* Pájaros y flores
* Preludios de lucha (1905)
* Dinamita cerebral. Los cuentos anarquistas más famosos (1913)

## Notes

* ↑ José Varela Ortega. El poder de la influencia: geografía del caciquismo en España (1875-1923), p.720.

## Referències

* Catàleg de les seves obres
* Diccionari biogràfic del moviment obrer als països catalans
* Fitxa del Congrés dels Diputats (castellà)
# Baldiri Reixac

«Baldiri Reixac» té aquests significats:
* Baldiri Reixac i Carbó (Bell-lloc d'Aro, Empordà, 1703 – Ollers, 1781), pedagog i religiós català
* Escola Baldiri Reixac, escola pública de Barcelona
* Premi Baldiri Reixac, premi destinat a l'estímul i al reconeixement de l'escola catalana, dotat per la Fundació Lluís Carulla
# Brezany

Brezany és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1393.
# Praealticus labrovittatus

Praealticus labrovittatus és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 4,2 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall.

## Distribució geogràfica

Es troba des de les Illes Moluques fins a Samoa i el sud del Japó.

## Referències

* ↑ Schultz L. P., Chapman W. M. & E. A. Lachner i L. P. Woods, 1960. Fishes of the Marshall and Marianas islands. Vol. 2. Families from Mullidae through Stromateidae. Bull. U. S. Natl. Mus. Núm. 202, v. 2. i-ix + 1-438.
* ↑ BioLib (anglès)
* ↑ Bath, H., 1992: Revision der Gattung Praealticus Schultz & Chapman, 1960 (Pisces: Blenniidae). Senckenbergiana Biologica v. 72 (núms. 4/6): 237-316.
* 1 2 3 FishBase (anglès)
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Schultz, L.P., W.M. Chapman, E.A. Lachner i L.P. Woods, 1960. Fishes of the Marshall and Marianas Islands. Vol. 2. Families from Mullidae through Stromateidae. Bull. U. S. Natl. Mus. 2(202):75-123.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Lola Moreno Molino

María Dolores «Lola» Moreno Molino (Barcelona, 1976) és una inspectora de policia i política espanyola, consellera de Polítiques Socials i Família de la Comunitat de Madrid des de 2018.
Nascuda el 1976 a Barcelona, es va llicenciar en dret per la Universitat de Jaén i es va diplomar en Ciències Policials per la Universitat de Salamanca. Va treballar com a inspectora de policia durant 15 anys i es va especialitzar en violència de gènere.
Directora general de la Dona dins el govern regional de la Comunitat de Madrid des de febrer de 2016, al maig de 2018 va ser nomenada consellera de Polítiques Socials i Família del nou govern regional presidit per Ángel Garrido, en substitució de Carlos Izquierdo Torres. Va prendre possessió del càrrec el 22 de maig.

## Referències

* 1 2 «Mª Dolores Moreno, una inspectora de policía al frente de la consejería de Políticas Sociales y Familia». Telemadrid, 21-05-2018.
* ↑ «Dolores Moreno, nueva consejera de Políticas Sociales, es inspectora de Policía y especializada en violencia de género». Europa Press, 21-05-2018.
* ↑ «Los consejeros de Ángel Garrido toman posesión de sus cargos». Onda Cero, 22-05-2018.
# Cuaespinós pitestriat

El cuaespinós pitestriat (Synallaxis cinnamomea) és una espècie d'ocell de la família dels furnàrids (Furnariidae).
Viu al sotabosc de boscos oberts, normalment a prop de l'aigua, a turons i muntanyes del nord i nord-est de Colòmbia, oest i nord de Veneçuela i Trinitat i Tobago.

## Referències

* ↑ «Cuaespinós pitestriat». Cercaterm. TERMCAT, Centre de Terminologia. Rev. 29/04/2021(català)
# Brahmana chrysostoma

Brahmana chrysostoma és una espècie d'insecte plecòpter pertanyent a la família dels pèrlids. Es troba a Àsia: l'Índia.

## Referències

* ↑ Klapálek, 1916. Cas. ces. Spol. ent. 13:63.
* ↑ Catalogue of Life (anglès)
* ↑ Kailash Chandra i R. M. Sharma: Checklist of Indian Stoneflies (Insecta: Plecoptera). «PDF». (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:327.
* Kimmins, 1970. Bull. Br. Mus. Nat. Hist. Ent. 24(8):339.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 22 octubre 2011].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* Perlidae Species Listing (anglès)
# Bonaventura Armengual

Fra Bonaventura Armengual (Llucmajor, Mallorca, ? — Palma, 1645), fou un religiós observant i lul·lista. Fra Bonaventura Armengual fou guardià dels convents franciscans d'Alaior i Ciutadella de Menorca i d'Alcúdia a Mallorca i definidor de l'orde dels Frares Menors Observants. Com a lul·lista és autor de les obres Archielogium vitae, doctrinae et martyrii Raymundi Lulli (1643) i De rebus Maioricarum on fa una clara defensa del lul·lisme. És autor, també de Epítome del reino baleárico.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 227. ISBN 84-8661702-2.
* ↑ «Bonaventura Armengual». Gran Enciclopèdia Catalana. Barcelona: Grup Enciclopèdia Catalana.
# Buenaventura (Colòmbia)

Buenaventura és una ciutat de Colòmbia al departament de Valle del Cauca. Fundada en 1539 per Juan de Ladrilleros, és el port marítim més important de Colòmbia a l'oceà Pacífic. És a 115 quilòmetres de Santiago de Cali, capital del departament. La Serralada Occidental dels Andes fa de barrera entre ambdues ciutats. És també la ciutat més gran de tota la Regió del Pacífic i el municipi de més extensió de tot el departament de Valle del Cauca.

## Referències

* ↑ Iriarte, Helena. Esta es Colombia (en castellà). Ediciones Gamma, 2005, p.245. ISBN 9589308910.

## Enllaços externs

* http://www.buenaventura.gov.co/
* http://www.valledelcauca.gov.co/publicaciones.php?id=32 Arxivat 2016-08-19 a Wayback Machine.
# Buenaventura (Toledo)

Buenaventura és un municipi de la província de Toledo a la comunitat autònoma de Castella-La Manxa. Limita amb Pedro Bernardo i Gavilanes a la província d'Àvila i El Encinarejo, segregat d'Almendral de la Cañada, i Navamorcuende a la de Toledo.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 553 | 548 | 539 | 540 | 534 | 525 | 532 | 514 | 516 | 464 |
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Rafael Castro de Castro | UCD | 19/04/1979 |
| 1983 - 1987 | Rafael Castro de Castro | Independent | 28/05/1983 |
| 1987 - 1991 | Gregorio Martín Camacho | PSOE | 30/06/1987 |
| 1991 - 1995 | Gregorio Martín Camacho | PSOE | 15/06/1991 |
| 1995 - 1999 | Gregorio Martín Camacho | PSOE | 17/06/1995 |
| 1999 - 2003 | Gregorio Martín Camacho (23-05-2001) Rosa María Fernández Sánchez | PSOE PSOE | 03/07/1999 |
| 2003 - 2007 | Rosa María Fernández Sánchez | PSOE | 14/06/2003 |
| 2007 - 2011 | Rosa María Fernández Sánchez | PSOE | 16/06/2007 |
| 2011 - 2015 | Carlos Fernando de Castro Fernández | PP | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Bout de Zan chanteur ambulant

Bout de Zan chanteur ambulant és una pel·lícula muda francesa escrita i dirigida per Louis Feuillade i estrenada el 18 d’abril de 1913.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan
* Marthe Vinot

## Notes

* ↑ Bout de Zan chanteur ambulant, bifi.fr
# Borja Vidal Fernández

Borja Vidal Fernández Fernández, (Pontigón, Astúries, 25 de desembre de 1981) és un jugador d'handbol espanyol, que també posseeix la nacionalitat qatariana, selecció a la qual representa internacionalment. Juga en la posició de pivot. Abans de convertir-jugador professional d'handbol va ser jugador de bàsquet, també a nivell professional, arribant a jugar a la màxima categoria espanyola, la Lliga ACB.

## Carrera esportiva
### Jugador de bàsquet

Es va formar al planter del Joluvi Avilés, passant per les categories inferiors del Joventut de Badalona abans de debutar el 1999 en el primer equip del club badaloní. Tant aquella temporada, la 1999-00, com la següent, formava part del segon equip del Joventut a la lliga EBA, però jugant alguns partits a l'ACB. El seu debut va ser en el mes d'abril del 2000 a l'Olímpic de Badalona, davant el CB Càceres. Després va jugar dos anys en equips de la Lliga LEB: el Melilla Baloncesto i el Bilbao Basket. Va estar dos anys més en la segona categoria de la lliga italiana abans de tornar a Espanya de la mà del CAI Saragossa.

### Jugador d'handbol

Estant a Saragossa, l'any 2006 va anar a fer una prova amb el CAI Aragó, equip de la Lliga Asobal dirigit per Valero Rivera. Després de destacar en el conjunt aragonès, va jugar en diversos equips nacionals fins a ser fitxat pel HBC Nantes de la lliga francesa. També de la mà de Rivera se'n va anar a Qatar, on va aconseguir la nacionalitat qatarí i va començar a defensar la selecció del país àrab. Amb la selecció qatarí es va proclamar subcampió del món el 2015, campió d'Àsia el 2013 i el 2016, i campió dels Jocs Asiàtics el 2014.

## Referències

* ↑ «PINTURAS BRUGUER BADALONA 67» (en castellà). ACB. Arxivat de l'original el 26 de juny 2018. [Consulta: 26 juny 2018].
* ↑ Borja Vidal Fernández jugador a l'ACB
* ↑ «Del basket al balonmano, de Zaragoza a Catar» (en castellà). ACB, 23-10-2013 [Consulta: 26 juny 2018]. Arxivat 26 de juny 2018 a Wayback Machine. «Còpia arxivada». Arxivat de l'original el 2018-06-26. [Consulta: 26 juny 2018].
* ↑ «Borja Fernández jugará en el Nantes francés» (en castellà). El Comercio, 01-06-2011 [Consulta: 26 juny 2018].
# Borja Soler

Borja Soler (València, 30 d'abril de 1983) és un director, guionista i productor valencià.
Conegut per crear i dirigir la sèrie La Ruta (2022) d'Atresplayer, Mindanao (2021) curtmetratge nominat al Goya, i dos episodis d' Antidisturbios, sèrie guanyadora del Premi Feroz a la millor Sèrie Dramática en 2021.

## Biografia

El seu primer treball al cinema va ser de codirector en Stockholm (2013), dirigida per Rodrigo Sorogoyen i protagonitzada per Aura Garrido i Javier Pereira. La pel·lícula va rebre nombroses nominacions i premis en diferents festivals i cerimònies, portant-se fins i tot el Premi Feroz a Millor Pel·lícula Dramàtica.
La seva filmografia a més compta amb els curtmetratges Ahora seremos felices (2018), Snorkel (2019) i Mindanao (2021), protagonitzat per Carmen Machi i nominat a millor curtmetratge de ficció pels XXXVI Premis Goya.
Actualment dirigeix La Ruta, sèrie d'Atresplayer.

## Filmografia
### Pel·lícules

* 2013: Stockholm
* 2018: Ahora seamos felices (curtmetratge)
* 2019: Snorkel (curtmetratge)
* 2021: Mindanao (curtmetratge)

### Televisió

* 2022: La Ruta
* 2021: Antidisturbios

## Premis
### Premis Goya

| Any | Categoria | Treball | Resultat |
| 2022 | Millor curtmetratge de ficció | Mindanao | Nominat |

## Referències

* ↑ «Perfil en IMDB» (en anglès).
* ↑ «Perfil en FilmAffinity» (en castellà).
* ↑ «Noticia articulo» (en castellà).
* ↑ «Nominados Goya» (en castellà).
* ↑ «Perfil en Carcelén» (en esp).
* ↑ «onda cero articulo» (en esp).
* ↑ «Noticia» (en castellà).
* ↑ «el español articulo» (en esp).
# Bufill

* No s'ha de confondre amb Bofill.
Bufill és el nom dels següents personatges:
* Rafael Bufill (Barcelona, 1953), dissenyador industrial
* Albert Sardà i Pérez-Bufill (Barcelona, 1943), compositor català
* Josep Llovera i Bufill (Reus, 1846), pintor català
# Bump mapping

En el camp de la infografia, el bump mapping és una tècnica de mapatge de textures per a simular relleu i rugositat a la superfície d'un objecte. Es falsegen les normals de la superfície de l'objecte sense modificar la geometria del model. La normal es pertorbada, segons un mapa de relleu, afectant als càlculs d'il·luminació. El resultat és una superfície aparentment borrosa en lloc d'una superfície llisa. El normal mapping és la variació més emprada del bump mapping per a simular rugositat.
El bump mapping fou introduïda per James F. Blinn el 1978.

## Referències

* ↑ «Reconstruction filters for bump mapping». University of Uppsala. [Consulta: 16 octubre 2021].
* ↑ «Bump and Environment Mapping». University of California Irvine. [Consulta: 16 octubre 2021].
* ↑ «Difference between Displacement, Bump and Normal Maps». Pluralsight, 14-08-2014. [Consulta: 16 octubre 2021].
# Bun Rany

    En aquest nom cambodjà, el cognom és Bun.
Bun Rany (khmer: ប៊ុន រ៉ានី; 15 de desembre de 1954), nascuda Bun Sam Hieng, és una activista pels drets humans i infermera cambodjana, a més de ser l'esposa del primer ministre Hun Sen. Va ser vicepresidenta de l'Associació Nacional de la Creu Roja fins al 1998, moment en què va convertir-se en la seva presidenta. Ha rebut nombrosos premis i reconeixements, tant nacionals com internacionals, per la seva feina en relació als orfes i pobres cambodjans, la lluita i prevenció del VIH, l'èmfasi que ha posat en les qüestions relacionades amb la dona, i els esforços per millorar la seguretat domèstica i combatre l'empobriment de les famílies, a través de l'educació i la pràctica laboral. El seu títol honorífic complet és Samdech Kittipritbandit Bun Rany Hun Sen (khmer: សម្តេចកត្តិព្រឹទ្ធបណ្ឌិតប៊ុន រ៉ានី ហ៊ុន សែន; literalment "Celebrada Acadèmica Sènior Bun Rany Hun Sen").
Com a esposa del primer ministre cambodjà, amb anterioritat era esmentada com Lok Chumteav Bun Rany - Hun Sen (Khmer: លោកជំទាវប៊ុន រ៉ានី ហ៊ុន សែន). Lok Chumteav és un títol atorgat a funcionàries dona d'alt rang, així com per les mullers de ministres i funcionaris del govern. El nom del seu marit apareix per indicar que el seu títol es deu a l'estatus de dona de Hun Sen. El 30 de març de 2011, el rei de Cambodja, Norodom Sihamoni, li atorgà el títol de Kittipritbandit (Khmer: កិត្តិព្រឹទ្ធបណ្ឌិត), que ve a dir "Celebrada Acadèmica Sènior", equivalent a un doctorat honorari a la Reial Acadèmia de Cambodja. El 8 de maig de 2013 el mateix rei la premià amb el títol de Samdech (Khmer: សម្ដេច), la més alta distinció del regne khmer, convertint el seu títol en Samdech Kittipritbandit Bun Rany Hun Sen (Khmer: សម្ដេចកិត្តិព្រឹទ្ធបណ្ឌិតប៊ុន រ៉ានី ហ៊ុន សែន). Tot i que, tècnicament, hom es pot adreçar a ella simplement com Samdech, de manera informal s'acostuma a referir com Lok Chumtiew.

## Premis i honors

Premis i honors acumulats per Lok Chumtiew Bun Rany.
* Octubre de 2008 - Doctorat honorari en humanitats per la Universitat de Cambodja
* Juny de 2009 - Doctorat honorari en ciències econòmiques per la Universitat Femenina de Seül (Corea del Sud)
* Juliol de 2010 - Doctorat honorari en literatura per la Universitat de Jeon Ju (Corea del Sud)
* Abril de 2010 - Doctorat honorari en educació per la Universitat de Silla (Corea del Sud)
* Març de 2011 - Kittiprittbandit de la Reial Acadèmia de Cambodja, per part del rei Sihamoni

## Referències

* 1 2 3 4 5 Kingdom of Cambodia. «Lok Chumteav Dr. Bun Rany - Hun Sen». Kingdom of Cambodia. Arxivat de l'original el 17 de març 2014. [Consulta: 31 gener 2014].
* ↑ «Welcome, Lord Prime Minister: Cambodian media told to use leader's full royal title». The Guardian, 12-05-2016 [Consulta: 26 setembre 2016].
* ↑ អយុធ្យា, ដែន «អ្នកស្រី ប៊ុន រ៉ានី ត្រូវបានប្រទានងារ "សម្ដេចកិត្តិព្រឹទ្ធបណ្ឌិត"» (en khmer). Radio Free Asia, 08-05-2013 [Consulta: 31 gener 2014].
# Bundesliga sub-19

La Bundesliga sub-19 (en alemany: A-Junioren Bundesliga) és la màxima competició de futbol sub-19 en el futbol alemany. Va ser creada en el 2003 i és dividida en tres divisions (nord/nord-est, oest i sud/sud-oest) amb 14 equips cadascuna. El guanyador de cada divisió i el segon equip classificat de la divisió sud/sud-oest guanyen un lloc per anar als play-offs per tal de ser campions del futbol sub-19 alemany.

## Bibliografia

* kicker Almanach 1990 (en alemany). kicker, 1989. ISBN 3767902974.
* Deutschlands Fussball in Zahlen - Die Saison 2002/2003 (en alemany). DSFS, 2003.
# Bulevardul Eroilor de Cluj-Napoca

Bulevardul Eroilor és una de les artèries més importants de Cluj-Napoca (Romania).
Des de finals del segle xix fins a l'any 1919 es va anomenar Deák Ferenc utca, en traducció "Carrer Ferenc Deák". En el període d'entreguerres es deia carrer Regina Maria, i en període comunista primer carrer Molotov, i des dels anys 60 carrer Dr. Petru Groza.
Durant l'any 2006 es va reconstruir completament el costat sud del carrer, que es va obrir al trànsit a finals del mateix any, mentre que el costat nord es va transformar en zona de vianants durant l'any 2007. Aquesta acció forma part d'un projecte més gran que també té com a objectiu la plaça Unirii.
El carrer és un dels principals carrers comercials de la ciutat. La primera seu de Banca Transsilvània també es troba al bulevar Eroilor, que després de traslladar-se al carrer Barițiu va ser rebaixada a la condició d'oficina.

## Galeria d'imatges

* Statuia Lupa Capitolina
* Monumentul Memorandiștilor
* Catedrala Greco-Catolică "Schimbarea la Față"
* Trecere de pietoni (2009)

## Referències

* ↑ «Casa Construct: Amenajare zona pietonală în centrul Municipiului Cluj-Napoca». Arxivat de l'original el 2006-09-27. [Consulta: 10 novembre 2021].

## Enllaços externs

* Projecte de transformació de la Union Square en zona de vianants, segon classificat al concurs de solucions, 2006
* Els carrers del Cluj medieval: B-dul Eroilor Arxivat 2010-12-26 a Wayback Machine.
* Objectius Bd. Eroilor Arxivat 2018-10-28 a Wayback Machine.
# Bruce Hapke

Bruce Hapke (17 de febrer de 1931) és un conegut científic planetari estatunidenc. Expert en espectroscòpia bidireccional de reflexió, Hapke ha estat descrit per alguns com un dels pares de la teledetecció planetària. Va néixer a Racine, Wisconsin.

## Carrera

Hapke va obtenir el seu B.S. de la Universitat de Wisconsin-Madison el 1953 en física. Va rebre el seu doctorat en enginyeria física de la Universitat Cornell el 1962. Hapke va ser investigador associat al Centre de Radiofísica i Investigació Espacial de la Universitat Cornell de 1960 a 1967. El 1967 es va convertir en professor del Departament de geologia i ciència planetària de la Universitat de Pittsburgh. Durant la seva llarga i distingida carrera, Hapke ha participat en les missions Mariner 10, Viking i Apollo. És ex-president de la Divisió de Ciències Planetàries de l'American Astronomical Society. El Dr. Hapke és actualment professor emèrit a la Universitat de Pittsburgh.

## Premis i honors

* L'hapkeïta, un mineral lunar recentment descobert, va ser nomenat en el seu honor
* L'asteroide 3549 Hapke
* El Premi Kuiper el 2001, el premi més distingit de la Divisió de Ciències Planetàries de l'American Astronomical Society
* Membre de la Unió Geofísica Americana

## Referències

* ↑ https://www.cis.rit.edu/faculty-and-staff/profile/cmbpci
* ↑ Who's who in Frontiers of Science and Technology; Marquis Who's Who, 1985 - Scientists
* ↑ «2001 Prize Winners - DPS». [Consulta: 6 desembre 2010].
* ↑ «Department of Geology and Planetary Science». University of Pittsburgh. Arxivat de l'original el 6 de febrer 2005. [Consulta: 6 desembre 2010].
* ↑ «Emeritus Faculty». Department of Geology and Planetary Science - University of Pittsburgh. [Consulta: 6 desembre 2010].
* ↑ Anand, Mahesh; Lawrence A. Taylor; Mikhail A. Nazarov; J. Shu; H.-K. Mao «Space Weathering on Airless Planetary Bodies: Clues from the Lunar Mineral Hapkeite». Proceedings of the National Academy of Sciences of the United States of America. National Academy of Sciences, 101, 18, 04-05-2004, pàg. 6847–6851. Bibcode: 2004PNAS..101.6847A. DOI: 10.1073/pnas.0401565101. JSTOR: 3372016. PMC: 406430. PMID: 15118081.
* ↑ «PSRD:: Discovery of hapkeite». [Consulta: 6 desembre 2010].